વિસર્જન થયા પછી પ્રીતિને કંઈક કહેવું હતું. એટલે એ બોલી, ‘આજે આવતાં મારે મોડું થઈ ગયું. બધાને મેં ખૂબ રાહ જોવડાવી.’ એમ કહીને તેના બન્ને હાથ અને પગ મને બતાવવા લાગી. તેને લોહી નીકળતું હતું. બધે છોલાઈ ગયું હતું. ‘બહેન, હું ઝડપથી આવતી હતી ત્યાં એક કૂતરું મારી સાયકલની અડફેટમાં આવી ગયું અને તેને બચાવવા જતાં મેં સાયકલ જરા બાજુ પર લીધી તો એક દશેક વર્ષનો વિદ્યાર્થી પડી ગયો. તેને થોડું વાગ્યું પણ સાથીદારો તેને લઈ ગયા.’